Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: és lakcímének nyilvántartásáról szóló 1992. évi LXVI. törvény 18. §-a alapján – a pártok kapcsolatfelvétel céljából
Paragraph Index: 663

3. A Ve. rendelkezései alapján, jelöltállítás céljából – az ajánló választópolgár nevét, lakcímét, személyi azonosítóját, az ajánlott személy, és a jelölõ szervezet nevét, illetõleg a független jelölés tényét tartalmazó, saját kezûleg aláírt – ajánlószelvényt gyûjthet a jelölt, illetve a jelölõ szervezet képviselõje. Az ajánlószelvények – és az azokon szereplõ adatok – csak jelöltállítás céljára használhatók fel, azokról másolat nem készülhet. Az érintett hozzájárulásával történõ adatkezelésnek minõsül különösen, ha – az érintett korábban kapcsolatban állt az adatkezelõ párttal (párttagként, támogatóként), és írásban hozzájárult a pártküldemények címére történõ továbbításához; – elõzetesen és egyértelmûen hozzájárult ahhoz, hogy meghatározott célból jogszerûen készített és nyilvánosságra hozott adatállományban, név- és címjegyzékben, kiadványban szereplõ adatait más célra is felhasználhassák; – közterületen, rendezvényen az érintett írásban ahhoz is hozzájárult, hogy személyes adatait felvegyék, és azt a gyûjtõíven feltüntetett célból és ideig a párt felhasználhassa; – a név- és lakcím nélkül közterületen átvett, vagy levélszekrénybe helyezett válaszlevél visszaküldésével jelzi az érintett, hogy meghatározott célból és ideig név- és lakcímadatait a párt kezelhesse. Az elõbb említett esetekben érvényesülnie kell az Avtv.-ben megfogalmazott alábbi követelményeknek: az érintettel közölni kell egyrészt azt, hogy adatai kiszolgáltatása nem kötelezõ, másrészt azt a célt, amelyre az adatokat a párt fel kívánja használni, továbbá azt is, hogy az adatokat kik fogják kezelni, feldolgozni, illetve a párt szándékozik-e az érintett adatait harmadik személynek továbbítani. Az érintett hozzájárulásával történõ adatkezelés akkor jogszerû, ha a választópolgár mindezek ismeretében adja beleegyezését. III. A polgárok név- és lakcímadatához, telefonszámához, e-mail címéhez több forrásból lehet hozzájutni, egyebek mellett a nyilvánosságra hozatal céljából készített és nyilvánosságra hozott adatállományból, név- és címjegyzékbõl, valamint kiadványból (például nyomtatott vagy elektronikus telefonkönyvekbõl, elõfizetõi listákból vagy címtárakból). E nyilvántartásokban szereplõ személyes adatok választókkal való kapcsolatfelvétel, kapcsolattartás céljára történõ felhasználását azonban akár az Avtv. elõírásai (a fentiekben említettek mellett például: az adatkezelés célhoz kötöttségének elve, az adatok pontosságára, idõszerûségére, az adattovábbításra vonatkozó követelmények, valamint az adatvédelmi nyilvántartásba történõ bejelentés kötelezettsége stb.), akár az adott nyilvántartásra vonatkozó törvényi szabályok, valamint az érintettnek az adatkezeléshez adott hozzájáruló nyilatkozata tartalma egyaránt korlátozhatja. A célhoz kötöttség elve azt jelenti, hogy személyes adatot kezelni csak meghatározott célból, jog gyakorlása és kötelezettség teljesítése érdekében lehet, és az adatkezelésnek minden szakaszában meg kell felelnie e célnak. Ennek megfelelõen a választási kampány céljára kezelt adatok más célra nem használhatók fel. A célhoz kötöttség elvébõl az is következik, hogy a felvett személyes adatokat csak meghatározott ideig lehet kezelni. A választások céljára felvett és tárolt személyes adatokat – törvény vagy az érintett eltérõ rendelkezésének hiányában – a pártok legfeljebb az országgyûlési választások második fordulóját megelõzõ kampánycsend beálltáig kezelhetik, ezt követõen az adatokat törölni kell. A Ve. 45. §-ának rendelkezése értelmében a személyiadat- és lakcímnyilvántartás központi hivatala, valamint a helyi választási iroda vezetõje által a pártok rendelkezésre bocsátott adatokat a szavazás napján meg kell semmisíteni, és az errõl készült jegyzõkönyvet három napon belül át kell adni az adatszolgáltatónak. Az ajánlószelvényekhez hasonlóan a Ve. tiltja azt is, hogy a – helyi vagy országos – népszavazás vagy népi kezdeményezés aláírásgyûjtõ ívérõl, illetve az azon feltüntetett személyes adatokról (név, lakcím, személyi azonosító) másolat készüljön, azokat tehát az országgyûlési képviselõk választásának kampánya során sem szabad felhasználni. Az adatok továbbítása akkor jogszerû, ha az érintett ahhoz hozzájárult, vagy törvény azt megengedi, és az adatkezelés feltételei minden egyes személyes adatra nézve teljesülnek. A pártok a személyes adatok kezelésével járó kampánytevékenységüket mindaddig nem kezdhetik meg, amíg az adatkezelést az adatvédelmi biztosnak nyilvántartásba vétel végett be nem jelentették. A pártok csak a velük tagsági viszonyban állók tekintetében mentesülnek a bejelentési kötelezettség alól. Minden egyéb esetben a bejelentésnek tartalmaznia kell az adatkezelés célját; az adatok fajtáját és kezelésük jogalapját; az érintettek körét; az adatok forrását; a továbbított adatok fajtáját, címzettjét és a továbbítás jogalapját; az egyes adatfajták törlési határidejét; az adatkezelõ, valamint az adatfeldolgozó nevét és címét (székhelyét), a tényleges adatkezelés, illetve az adatfeldolgozás helyét és az adatfeldolgozónak az adatkezeléssel összefüggõ tevékenységét. IV. A jogszerûen megszerzett személyes (egyes esetekben a különleges) adatok kezelése során az adatkezelõ pártoknak, illetve az általuk az adatok feldolgozásával (például postázásával) megbízott szervezeteknek az Avtv., illetve az adott adatkezelésre vonatkozó más törvény adatvédelmi, adatbiztonsági elõírásait maradéktalanul be kell tartania. Így például biztosítani kell, hogy – az adatkezelés célhoz kötöttségének elve az adatkezelés minden szakaszában érvényesüljön; – az adatkezelés céljának megszûnése, illetve az adatok – törvényben, vagy az érintett hozzájárulásában meghatározott – kezelési határidejének lejárta után, továbbá az érintett adatkezeléshez való hozzájárulásának visszavonásakor a személyes adatok törlésre kerüljenek; – adatfeldolgozó igénybe vétele esetén a feldolgozó jogait és kötelezettségeit, felelõsségét az adatkezelõ pontosan meghatározza; – az adatkezelõ, illetõleg tevékenységi körében az adatfeldolgozó – megfelelõ technikai és szervezési intézkedésekkel – védje az adatokat különösen a jogosulatlan hozzáférés, megváltoztatás, nyilvánosságra hozás ellen; – az érintettek jogaikat gyakorolhassák: tájékoztatást kapjanak személyes adataik kezelésérõl, kérhessék adataik helyesbítését, törlését. V. Az országgyûlési képviselõk választásával összefüggõ adatkezelések jogszerûsége jelentõs mértékben függ attól is, hogy a polgárok az információs önrendelkezési jogot miképpen érvényesítik. Például – személyes adataik kezeléséhez csak akkor járulnak hozzá, ha egyértelmû tájékoztatást kaptak a szóban forgó adatkezelés céljáról és arról, hogy az adataikat kik, hol és meddig fogják kezelni, illetve feldolgozni; – ha annak szükségét érzik, tájékoztatást kérnek az adatkezelõtõl az általa kezelt adatairól, az adatkezelés céljáról, jogalapjáról, idõtartamáról, az esetleges adatfeldolgozó nevérõl, címérõl, továbbá arról, hogy kik és milyen célból kapják vagy kapták meg az adatokat; – nem továbbítják a pártok számára azon személyek (rokonok, ismerõsök, szomszédok) adatait, akikrõl úgy vélik, hogy szívesen fogadnák az adott párt megkeresését, vagy a párt számára szívesen adnának ajánlószelvényt. Végezetül felhívom a választópolgárok figyelmét, hogy a személyi azonosító (korábbi nevén személyi szám) használata nem minden esetben tiltott, a választási eljárási törvény is – pontosan körülhatárolt esetekben – lehetõvé teszi annak felhasználását, illetve elõírja annak kötelezõ kiszolgáltatását. A választópolgárokat az alábbi esetek érintik a legközvetlenebbül – a választók névjegyzékének – közszemlére nem tett – példánya, valamint a választópolgárnak küldött értesítõ („kopogtató cédula”) tartalmazza a választópolgár személyi azonosítóját; – az ajánlószelvény érvényességének feltétele, hogy kitöltésekor a választópolgár az ajánlószelvényre rávezesse a személyi azonosítóját; – a választás napján lakóhelyüktõl távol szavazni szándékozó választópolgároknak az ehhez szükséges igazolás kiadásához közölniük kell a személyi azonosítójukat. Budapest, 2002. január 24. Dr. Péterfalvi Attila (37/H/2002)

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes